**LIETUVOS RESPUBLIKOS  
TERITORIJOJE GALIOJANČIŲ ĮSTATYMŲ, PRIIMTŲ IKI 1990 M. KOVO 11 D., GALIOJIMO LAIKINO PRATĘSIMO  
Į S T A T Y M A S**



1997 m. gruodžio 23 d. Nr. VIII-588

Vilnius

**1 straipsnis. Įstatymų, kurių galiojimas laikinai pratęsiamas, sąrašas**

Patvirtinti Lietuvos Respublikos teritorijoje galiojančių įstatymų, kurie buvo priimti iki 1990 m. kovo 11 d. ir kurių galiojimas laikinai pratęsiamas iki 2000 m. sausio 1 d., sąrašą ir į jį įrašyti šiuos įstatymus:

1) Lietuvos Respublikos baudžiamąjį kodeksą, priimtą 1961 m. birželio 26 d., (Žin., 1961, Nr. 18-147) su vėlesniais pakeitimais ir papildymais;

2) Lietuvos Respublikos baudžiamojo proceso kodeksą, priimtą 1961 m. birželio 26 d., (Žin., 1961, Nr. 18-148) su vėlesniais pakeitimais ir papildymais;

3) Lietuvos Respublikos civilinį kodeksą, priimtą 1964 m. liepos 7 d., (Žin., 1964, Nr. 19-138) su vėlesniais pakeitimais ir papildymais;

4) Lietuvos Respublikos civilinio proceso kodeksą, priimtą 1964 m. liepos 7 d., (Žin., 1964, Nr. 19-139) su vėlesniais pakeitimais ir papildymais;

5) Lietuvos Respublikos santuokos ir šeimos kodeksą, priimtą 1969 m. liepos 16 d., (Žin., 1969, Nr. 21-186) su vėlesniais pakeitimais ir papildymais;

6) Lietuvos Respublikos pataisos darbų kodeksą, priimtą 1971 m. liepos 15 d., (Žin., 1971, Nr. 20-142) su vėlesniais pakeitimais ir papildymais;

7) Lietuvos Respublikos darbo įstatymų kodeksą, priimtą 1972 m. birželio 1 d., (Žin., 1972, Nr. 18-137) su vėlesniais pakeitimais ir papildymais;

8) Lietuvos Respublikos butų kodeksą, priimtą 1982 m. gruodžio 2 d., (Žin., 1982, Nr. 34-377) su vėlesniais pakeitimais ir papildymais;

9) Lietuvos Respublikos administracinių teisės pažeidimų kodeksą, priimtą 1984 m. gruodžio 13 d., (Žin., 1985, Nr. 1-1) su vėlesniais pakeitimais ir papildymais;

10) Lietuvos Respublikos atmosferos oro apsaugos įstatymą, priimtą 1981 m. birželio 19 d., (Žin., 1981, Nr. ; 1984, Nr. 34-391);

11) Lietuvos Respublikos įstatymą „Dėl Lietuvos Respublikos valstiečio ūkio“, priimtą 1989 m. liepos 4 d., (Žin., 1989, Nr. );

12) Lietuvos Respublikos referendumo įstatymą, priimtą 1989 m. lapkričio 3 d., (Žin., 1989, Nr. ) su vėlesniais pakeitimais ir papildymais;

13) Lietuvos Respublikos tautinių mažumų įstatymą, priimtą 1989 m. lapkričio 23 d., (Žin., 1989, Nr. ; 1991, Nr. ).

*Skelbiu šį Lietuvos Respublikos Seimo priimtą įstatymą.*

RESPUBLIKOS PREZIDENTAS ALGIRDAS BRAZAUSKAS